《林德祖有诗寄光禄蒋卿梦锡阶及送朱博士骏发终篇皆见及次韵寄怀 其二》
宋代·程俱

金华王府九天开，夜诵何人荐逸才。太学诸生终莫挽，长沙贤傅几时来。

别离传恨空鱼素，岁月如飞逐管灰。亦欲相追老湖海，稽山肯放酒船回。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。